
Željeznički promet i njegova zaštita u NDH 
(1941-1945) 


Normalno odvijanje željezničkog prometa u NDH bilo je izuzetno bitno, kako za 
samu ustašku vlast, tako i za Nijemce i Talijane. Upravo zbog toga partizanske 
snage često su napadale vlakove i objekte uz prugu. To je prisililo vlasti NDH, 
Nijemce i Talijane da poduzmu znatne mjere u cilju zaštite željeznica. Opis tih 
mjera je glavna tema ovog rada. 


Hrvatske državne željeznice (HDŽ) bile su najvažnije komunikacijsko sredstvo u NDH. 
O njima je ovisilo normalno odvijanje života cijele države, a također i vojni napori NDH, 
Nijemaca i Talijana. 

Djelovanje željeznica imalo je izuzetnu važnost zbog tadašnje nedostatne moderne ce- 
stovne mreže i malog broja motornih vozila. Tako su 1941. na području NDH postojala sa- 
mo 192 kilometra suvremenih (asfaltnih ili betonskih) cesta. Nasuprot tome, željeznička 
mreža NDH je 1941. godine imala 2760 kilometara pruga normalnog kolosijeka (od toga 
306 km dvostrukog) i 1200 km uskotračnih pruga.! 

Nedostatak motornih vozila možda će slikovito dočarati sljedeći podatak. U prosincu 
1944. ustaško-domobranska 1. hrvatska udarna divizija imala je 5215 ljudi i raspolagala s 
899 jahaćih, teglećih 1 tovarnih konja i 180 zaprežnih kola. Od motornih vozila imala je 
samo 13 automobila i pet motorkotača.“ 


Organizacija željezničkog prometa u NDH 


Neposredno nakon proglašenja NDH cjelokupan promet bio je podređen vojnim snaga- 
ma novonastale države. Čvrsto vojno zapovjedništvo trebalo je u prvim danima osigurati 
redovito djelovanje prometa na cijelom području NDH. Kada je 16. travnja imenovana pr- 
va vlada NDH, Slavko Kvaternik je postao Zapovjednik vojske i Ministar Hrvatskog Do- 


! Tehnička enciklopedija, knjiga 2, Zagreb, 1966, stranica 632; »Spomen knjiga prve obljetnice NDH«, 
Zagreb, 1942, str. 115-152. 


2 »Zbornik dokumenata i podataka o Narodnooslobodilačkom ratu jugoslavenskih naroda« (dalje: »Zbornik 
NOR-a«), tom V, knjiga 36, dokument broj 167. 

mobranstva i cjelokupnog prometa. Uskoro je ustrojeno tijelo koje se zvalo Zapovjedništvo 
vojske i Ministarstvo domobranstva. Ono se sastojalo od Predsjedništva i sedam odjela. 
Četvrti odjel je bio zadužen za željeznice i promet. 

Krajem lipnja 1941, preustrojem vlade, osnovano je Ministarstvo prometa i javnih ra- 
dova čiji je zadatak bio brinuti se za cjelokupni promet, izgradnju prometnica i javne Ta- 
dove. Unutar Ministarstva, za željeznice je bio zadužen Odjel za željeznice, autopromet i 
brodarstvo, a od listopada 1942. Glavno ravnateljstvo za promet. Slični odjeli (a kasnije 
glavna ravnateljstva) bili su zaduženi za pošte, brzojav i brzoglas i za javne radove. Javni 
radovi su jedno vrijeme bili prebačeni u djelokrug poslova MUP-a, ali su kasnije opet po- 
stali dio Ministarstva prometa. 

U sklopu Glavnog ravnateljstva za promet djelovala su Ravnateljstva državnih željezni- 
ca Zagreb i Sarajevo. Sarajevsko Ravnateljstvo pokrivalo je pruge u istočnom i središnjem 
dijelu BiH, kao 1 u južnoj Dalmaciji. Zagrebačko Ravnateljstvo pokrivalo je pruge u za- 
padnoj Bosni, sjevernoj Dalmaciji i na cijelom preostalom teritoriju NDH. Početkom ko- 
lovoza 1944. u sklopu Glavnog ravnateljstva za promet počela su djelovati i Ravnateljstvo 
za građenje državnih željeznica i Ravnateljstvo državnog samovoznog prometa. Oba su 
imala sjedište u Zagrebu. 

Tijekom kolovoza 1941. HDŽ je sudjelovao na bečkoj konferenciji za podjelu voznog 
parka bivše države, kojom je dobio oko 1000 lokomotiva, 1400 osobnih i 15 000 teretnih 
vagona normalnog kolosijeka (1435 mm) i tridesetak osobnih i oko 230 teretnih vagona 
uskotračnih pruga (760 mm). Vozni park je bio u dobroj mjeri istrošen starošću (tako je, 
primjerice, trećina vagona i lokomotiva sarajevskog Ravnateljstva bila starija od 40 godi- 
na) i intenzivnim korištenjem, pa je dobar dio lokomotiva i vagona bio na stalnom popravku. 
Odmah nakon uspostave NDH nedostajalo je i stručnog željezničkog osoblja, što su ustaš- 
ke vlasti objašnjavale neprijateljskim odnosom jednog dijela zaposlenih prema novoj dr- 
žavi. Možemo pretpostaviti da su same ustaše uklonile barem jedan dio tih ljudi, budući 
da nisu odgovarali njihovim mjerilima nacionalne i političke podobnosti. Inače, HDŽ je 
imao oko 40 000 zaposlenih.“ 


Napadi na željezničke pruge i postrojenja 


Željeznice su bile česti cilj partizanskih napada. Napadom na njih otežavao se normalan 
promet i život, a također i promet za vojne potrebe. Osim toga, zbog tih je napada trebalo 
odvojiti znatne snage i sredstva za zaštitu pruga, čime se ona nisu mogla koristiti u izravnoj 


3 »Zbornik zakona i naredaba NDH« (dalje: »Zbornik NDH«) br. 1/1941, str. 8; M. Colić Takozvana 
NDH, 1941, Beograd, 1973. (dalje: Colić-1973) str. 195 i 198. Ostali su odjeli bili: I (kopnene snage), 
II (ratna mornarica, plovidba i pomorstvo), III (zračne snage) V (cestovni saobraćaj i građevine), VI 
(pošta, brzojav, telefon, radio) i VII (Zbor javnog reda i sigurnosti). 

4 »Zbornik NDH«, br. 3/1941, str. 204, br. 6/1941, str. 381, br. 30/1942, str. 1277, br. 31/1942, str. 1340, 
br. 36/1943, str. 1367 1 1388, br. 15/1944, str. 666. 


* Hrvatski državni arhiv (HDA), fond Ministarstva prometa i javnih radova (dalje: MPJR), kutija 205, 
broj T-28/43; kutija 209, broj 16331/43; Zbornik NDH, br. 14/1944, str. 538. 

* HDA, MPJR, k. 204, GT-479/42, k. 209, T-16331/43; HDA, fond Ravnateljstva državnih željeznica 
Zagreb (dalje: RDZ Zg), k. 17, 2594/44; »Spomen-knjiga prve obljetnice NDH«, str. 115-152; B. Kriz- 
man: Pavelić između Hitlera i Mussolinija, Zagreb, 1980, str. 509 (dalje: Krizman-1980). 

borbi protiv partizana. Koliko su napadi na željeznice bili bitan dio cjelokupne partizanske 
strategije svjedoči i proglas KPJ, tiskan 12. srpnja 1941. Bio je upućen »narodima Jugosla- 
vije« i pozivao je na oružani ustanak. Iako je bio uopćenog promidžbeno-političkog sadr- 
žaja, poziva 1 na sasvim konkretnu akciju: »Ne dozvolimo da naše željeznice prevoze ratni 
materijal 1 druga sredstva koja služe fašističkim hordama u njihovoj borbi protiv Sovjet- 
skog Saveza.« 

Napadi na željezničke objekte bili su mnogobrojni i raznovrsni. Ovom radu nije cilj pri- 
kazati tijek i raspon svih tih napada." Ipak ću navesti tri primjera koji opravdavaju tvrdnju 
da je željeznička služba u NDH bila »teška, naporna i odgovorna« i »često puta i po život 
opasna«. 

1. Tako je na pruzi Rijeka — Moravice u 1942. godini bilo nekoliko stotina napada na že- 
ljeznicu što je, zajedno sa namjernim uništavanjem pruge, potpuno zaustavilo promet 
između tih dviju postaja. Od 350 službenika koji su sačinjavali vlakopratno osoblje po- 
staje Moravice oko 40 ih je poginulo, a preko 100 teško ranjeno u napadima na vlakove. 

2. U jednom izvješću sarajevskog Ravnateljstva stoji: »Dana 4.IX.1942. u km. 362.6 iz- 
među postaja Sjetlina i Prača odmetnici su porušili i bacili u vodu željezni most, dalje 
pragove i tračnice u dužini 300 metara bacili na cestu, srušili potporni zid u dužini 50 
metara, oborili 1 prerezali 15 brzojavno-brzoglasnih stupova.« 

3. Tijekom 1942. postaja Bosanska Krupa pala je u ruke partizana što je kasnije opisao 
nadstojnik te postaje: »Upadom odmetnika na postaju odmah su odpočeli uništavanjem 
svega što je državno. Prometni ured, ured podpisatog, putnička blagajna kao i pisarna 
skladištara, sve je demolirano. Brzoglasi, brzojavi, štitni signali, stolovi, satovi, svi uo- 
kvireni nadpisi, zatim Wertheim blagajna (postajna i putnička) provaljene su i uništene 
sve do temelja, tako da je izgledao jedan haos.« Nakon toga partizani su uništili dio pru- 
ge koji je prolazio kroz postaju, zapalili vagone i samu zgradu postaje. 


Zato ne iznenađuje podatak da je već početkom srpnja 1942. godine, od ukupno 4000 km 
pruga, bilo uništeno ili nesigurno za promet 1700 kilometara. Osim toga, partizani su na 
nekim područjima, koja su držali pod svojim nadzorom, organizirali vlastiti željeznički pro- 
met. Tako je već u rujnu 1941. postojala partizanska željeznica na području Drvara, a sredi- 
nom 1 krajem rata 1 na drugim područjima u Bosni, Gorskom Kotaru, Slavoniji i Podravini.!" 

Od druge polovice 1943. godine HDŽ je bio izložen i zračnim napadima. U to vrijeme 
savezničko zrakoplovstvo 1z uporišta u južnoj Italiji počelo je djelovati i iznad NDH. Ka- 
snije im se pridružilo sovjetsko i zrakoplovstvo NOVJ (Narodnooslobodilačke vojske Ju- 
goslavije). Česta meta njihovih napada bili su vlakovi i željeznička postrojenja u NDH. 


7 »Hronologija radničkog pokreta i SKJ 1919-1979, tom II, Beograd, 1980, str. 30. 


Š Knjiga Lj. Bošnjaka Diverzantska dejstva u Narodnooslobodilačkom ratu 1941-1945, Beograd, 1983. 
daje temeljit i opsežan prikaz diverzantskih akcija koje su tijekom rata izvodile partizanske snage. 
Osim toga, u njoj se jednim dijelom prikazuju i neke mjere zaštite pruga od takvih napada. Knjiga 
»Zagrebački željezničari u Revoluciji — Zbornik sjećanja željezničara zagrebačkog čvora«, Zagreb, 
1986. daje prikaz djelovanja jednog broja suradnika narodnooslobodilačkog pokreta koji su bili zapo- 
sleni u HDZ-u. 


? HDA, MPIR k. 204, GT-479/42, GT-1502/42, k. 205, T-618/43; RDŽ Zg k. 2, 2223/42. Za još neke 
primjere napada na željezničke objekte i vlakove vidi i svežanj pod nazivom »Brzojavni izvještaji o 
napadima partizana na vlakove i željezničke objekte 1942/43. godine« (MPJR, k. 209). 

10_F, Jelić-Butić: Ustaše i NDH 1941-1945«, str. 126, Zagreb, 1977; Vojna enciklopedija, knjiga 10, str. 
733, Beograd, 1975. 

Kolike su bile štete od svih tih napada govori i podatak da je od 14. srpnja 1941. (koji 
je u jednom dokumentu označen kao dan kada su započeli napadi na željezničke pruge) do 
31. listopada 1944. miniranjem, rušenjem, i oružanim napadima oštećeno 6085 vagona. Do 
31. listopada 1944. u zračnim napadima »slupano« je ukupno 2499 osobnih i teretnih va- 
gona HDŽ-a."' 


Suradnja pojedinih djelatnika HDZ-a s partizanima 


Usprkos važnosti željezničke službe, vlasti NDH nisu mogle osigurati pouzdanost cje- 
lokupnog željezničkog osoblja, pa su tijekom cijelog rata mnogi željezničari surađivali s 
narodnooslobodilačkim pokretom. Kako stoji u jednom izvješću iz prosinca 1942. o napa- 
dima na vlakove s namirnicama u sjevernoj Hrvatskoj »sigurno je, da među željezničarima 
imade mnogo izdajica, koji partizanima javljaju, kada i što i koliko prolazi Kojom stanicom 
(...) jer bi bez izdajica bili nemogući toliki napadaji na vlakove«. = 

Zbog toga se rigorozno provjeravala podobnost zaposlenih, pa je i neodlazak u crkvu 
na dan 10. travnja bio dovoljan razlog da izazove sumnju uprave HDŽ-a. Nisu bila rijetka 
uhićenja i zatvaranja željezničara. Tako je, na primjer, u prosincu 1942. 162 željezničara 
sarajevskog Ravnateljstva bilo lišeno slobode, dok se u istom mjesecu 1944. u logoru na- 
lazilo 146 službenika zagrebačkog Ravnateljstva. !? 

Određeni broj radnika HDŽ-a napuštao je svoj posao i odlazio u partizane. Neki drugi 
su koristili svoj posao da izvrše diverzije. Tako je, primjerice, u studenome 1942. radnik 
HDŽ-a Jakov Perović otpušten iz službe i strijeljan, jer je kao član KP trebao postaviti 5 
kilograma eksploziva u zgradu željezničkog Ravnateljstva u Zagrebu. !“ 

Poziv Josipa Broza Tita pripadnicima hrvatskoga Domobranstva da do 15. rujna 1944. 
napuste svoje postrojbe 1 pridruže se partizanima imao je određenog uspjeha i kod radnika 
HDŽ-a. U sklopu takve partizanske promidžbe u studenome 1944. na području Ogulina 
pronađen je i letak kojeg je partizanski »Željeznički odbor« poslao »Željezničarima na ne- 
oslobodjenom teritoriju«. U njemu se pozivaju radnici HDŽ-a da prijeđu na stranu NOP-a, 
jer će inače »(...) zauvijek uništiti budućnost svoju i svojih porodica«. 

Osim suradnika NOP-a, neki željezničari srpske nacionalnosti bili su i pročetnički opre- 
dijeljeni i otvoreno neprijateljski prema NDH. 

Određeni broj željezničara bavio se i krijumčarenjem i krađom. Tako su u Zemunu u 
krijumčarenju zajednički sudjelovali hrvatski i srbijanski željezničari, a Nijemci su već u 
kolovozu 1941. uhitili delegata HDŽ-a u Beogradu zbog primanja mita. Krijumčarenja je 
bilo i u Dalmaciji, na granici Italije i NDH, gdje su neki željezničari »liferovali Židove pre- 
ko granice za judinu plaću od 100 kuna«.!* 


1_HDA, RDŽ Zg, k. 17, 2594/44. 
12 HDA, RDŽ Zg, k. 1, VT-79/42. 
15 HDA, MPJR, k. 204, T-1777; RDŽ Zg, k. 11, 1260/44, k. 17, 2667/44. 


14. HDA, MPJR, k. 204 br. T-1745; RDŽ Zg, k. 2, 1534/44, k. 16, 2522/44, 2523/44, k. 17, bez broja /44, 
2795/44. 


15. HDA, MPIR, k. 208, T-2447/44; RDŽ Zg, k. 9, 638/44, k. 16, 2386/44. 
16. HDA, RDŽ Zg, k. 1, VT-31/44, k. 2, 178/12. VIII. 1941, 97/42, k. 15, 2208/44. 

Ipak, željezničari HDŽ-a bili su nerijetko izloženi napadima partizana, zarobljavani a 
ponekad i ubijani. Isto tako ne može se reći da su svi surađivali s NOP-om. Spremnost ne- 
kih željezničara da se brane od partizanskih napada, ali također i stanje nesigurnosti koje 
je vladalo na željezničkim prugama pokazuje i molba petorice strojovođa koji su se u li- 
stopadu 1943. obratili izravno Anti Paveliću sa zahtjevom da im se podijeli automatsko 
oružje. Oni su to, 1 sa pretjeranom dozom samouvjerenosti, objasnili time što »skupine raz- 
bojnika zaustavljaju 1 napadaju vlakove bez da se daje otpor iz vlaka pa tako u većini slu- 
čajeva ove bande ne broje više od 30-40 ljudi, u kom slučaju bi bio dovoljan i najmanji 
otpor, da se razbojnici raztjeraju pa stoga mole, da im se podieli gore navedeno oružje.« 
Ipak, ova je molba odbijena jer, kako je obrazloženo, tada bi se takvo oružje moralo dati i 
svim ostalim strojovođama. 

Sve ovo tjeralo je vlasti NDH, kao i njemačku i talijansku vojsku, da poduzmu velik broj 
mjera zaštite željeznica. 


Njemačka vojska u NDH i željeznički promet 


Njemačke oružane snage su na teritoriju NDH tijekom rata uspostavile sustav ustanova 
i jedinica koje su trebale upravljati željezničkim prometom. Također je uspostavljen i po- 
seban stožer kojem je zadaća bila da rukovodi osiguranjem onih pruga u NDH čija je si- 
gurnost Nijemcima bila posebno važna. 

Od transportnih ustanova Nijemci su već 1941. imali Prijevozno zapovjedništvo u Za- 
grebu (Transport Kommandantur Agram), koje je imalo ispostave u Zemunu i Sarajevu, a 
u Zagrebu 1 dva motorizirana zapovjedništva za istovar tereta. Njemu su bila podređena 
njemačka zapovjedništva željezničkih postaja u desetak gradova NDH. Osim ovih ustano- 
va zaduženih za prijevoz, Nijemci su osnovali i posebno tijelo koje je brinulo za korištenje 
željeznica u NDH. Ono je imalo dva imena: Vojno željezničko zapovjedništvo 7 (Feldeisen- 
bahnkommando 7) ili Njemački opunomoćenik za promet u Hrvatskoj (Deutscher Trans- 
portbevollmdchtigter Kroatien). Ovaj opunomoćenik je imao sjedište u Zagrebu i ispostave 
u Zemunu i Sarajevu. On se trebao baviti samo njemačkim vojnim preselicama (transpor- 
tima), ali je u biti djelovao u svim pitanjima željezničkog saobraćaja u NDH. '? 

Tijekom 1941. broj njemačkih snaga u NDH nije bio velik, ali je znatan njihov dio bio 
korišten upravo za zaštitu pruge Zagreb-Zemun, što je bilo definirano kao glavni zadatak 
njemačkih snaga u NDH. Pruga Zagreb-Zemun bila je važna kao dio prometnog pravca ko- 
jije povezivao Njemačku s južnim dijelom Balkana. Koliko je Nijemcima bilo važno one- 
mogućiti diverzije na toj pruzi svjedoči i podatak da je za hvatanje diverzanata na jednom 
njenom dijelu pripadnicima jedne njemačke postrojbe obećano 10 000 kuna nagrade i po- 
sebno dvotjedno odsustvo. !? 

Budući da su se napadi na tu prugu nastavljali, u srpnju 1942. osnovan je u Brodu na 
Savi njemački Stožer za osiguranje pruga za posebnu namjenu (Zisenbahnsicherungsstab 


!_HDA, MPJR, k. 204, T-1845/42, k. 207, T-4075/43; RDŽ Zg k. 13, 1729/44, k. 19, 623/45. 


18 Zbornik NOR-a«, tom XII, knjiga 4, dok. br. 2; B. Krizman: Ustaše i Treći Reich — Prvi svezak, 
Zagreb, 1983, str. 283 (dalje: Krizman-1983); »Vjestnik Ministarstva prometa i javnih radova« — Glavno 
ravnateljstvo za promet (dalje: Vjestnik-promet), br. 4/1945. 


13 »Zbornik NOR-a«, tom XII, knjiga 3, dok. br. 97. 

zur besonderen Verwendung). Za obavljanje tog zadatka Stožer je raspolagao s četiri nje- 
mačka bataljuna, jednim oklopnim vlakom, a bile su mu podređene i sve hrvatske snage 
za osiguranje te pruge. Jedan njemački bataljon koji je imao dovoljno motornih vozila tre- 
bao je služiti kao pokretna pričuva, a ostale snage su bile raspoređene kao lokalno osigura- 
nje. Krajem kolovoza ovaj Stožer je prestao djelovati i zamijenio ga je Stožer za osiguranje 
»Huwe« sa sjedištem u Novskoj. Zapovjednik stožera, bojnik Huwe, dobio je ovlaštenja 
zapovjednika pukovnije. 

Izgleda da je i taj stožer ukinut krajem 1942. a u Brodu je, krajem 1942. ili početkom 
1943, osnovan Njemački stožer za osiguranje željeznica — Hrvatska (Deutscher Eisenbahn- 
sicherungsstab Kroatien). On je djelovao do kraja rata, a njegov je zapovjednik imao ovla- 
sti zapovjednika divizije.“! Stožer je osiguranjem rukovodio posredstvom nekoliko Po- 
dručja osiguranja (Sicherungsabschnitt). Područja »A« (sa stožerom u Zagrebu), »B« 
(Brod), »C« (Ruma) pokrivala su prugu Dobova (granica Trećega Reicha) - Zemun 1 Vin- 
kovci — Osijek, područje »D« (Doboj) prugu Brod — Sarajevo i Doboj — Tuzla, područje 
»E« (Caprag) prugu Zagreb — Sisak — Novska i područje »F« (Bosanski Novi) prugu Sisak 
— Bihać/Banja Luka. Dio stožera koji je upravljao podizanjem utvrda za zaštitu tih pruga 
zvao se Brigada za utvrđivanje 1 (Festungsbrigade 1). U Vinkovcima je djelovao njemački 
Inspektor za sigurnost željeznica (Inspekteur der Eisenbahnsicherung Kroatien). Da bi se 
omogućila bolja suradnja Nijemaca i snaga NDH, osnovan je i Hrvatski stožer za vezu kod 
E. S. Staba.“ 

Koliko je pruga Zagreb — Zemun bila važna Nijemcima govori i podatak da su njemački 
poslanik u NDH Siegfried Kasche i njemački opunomoćeni general u Hrvatskoj Edmund 
Glaise von Horstenau razmišljali i o sklapanju (ograničenog) primirja s partizanima kojim 
bi se ovi, među ostalim, obavezali prekinuti napade na tu prugu. Izgleda da su partizani, 
koji su se u prvoj polovici 1943. našli u teškoj situaciji zbog njemačke ofenzive u Bosni, 
jedno vrijeme i pristali na neku vrstu primirja kojim je pruga Zagreb-Zemun privremeno 
bila pošteđena novih napada.“ 

Već u srpnju 1942. Nijemci su svom Stožeru podredili sve hrvatske snage koje su su- 
djelovale u osiguranju pruge Zagreb — Zemun. Domobranske željezničko stražarske bojne 
bile su podređene zapovjednicima određenih Sicherungsabschnitta, a u drugoj polovici 
1943. cjelokupni Prometni zdrugovi Ustaške vojnice, koji su dotad djelovali na svoju ruku, 
došli su pod zapovjedništvo njemačkog Stožera u Brodu. Jedinice Željezničke bojne tako- 
đer su djelovale »savezno sporazumu« s određenim njemačkim zapovjedništvima, a Ni- 
jemcima je trebalo najaviti i sve pokrete oklopnih vlakova.“ 


20 »Zbornik NOR-a«, tom XII, knjiga 1, dok. br. 235, 241, 266; knjiga 2, dok. br. 105, 107, 111,113, 127, 
142, 185, 188. 

21 »Zbornik NOR-a«, tom XII, knjiga 3, dok. br. 47; Krizman-1983, str. 104. 

22 HDA, RDŽ Zg, k. 1, VT-498/44, k. 5, 2783/43, k. 6, 3212/43, k. 13, 1571/44. 

23], Tomasevich: Četnici u Drugom svjetskom ratu 1941-1945., Zagreb, 1979, str. 221-224. 

24_HDA, k. I, VT-498/44, k. 3, 666/43, k. 6, 2906/43; Krizman-1983, str. 104 i 219. Više riječi o ovim 
ustaškim i domobranskim postrojbama bit će u sljedećem dijelu teksta. Za više podataka o načinu na 
koji su snage NDH bile podređene njemačkim postrojbama i zapovjedništvima vidjeti radove M. Coli- 
ća navedene u ovom tekstu. Za podređenost snaga NDH talijanskoj vojsci vidjeti članak istog autora 
Oružane formacije NDH u Dalmaciji 1941-1943. godine, »Zbornik Instituta za historiju mmčkoe 
pokreta Dalmacije« (dalje: »Zbornik IHRPD, br. 3, Split, 1975. 

Sva ova njemačka tijela (Transport Kommandantur, Opunomoćenik za prijevoz, Stožer 
za osiguranje u Brodu, itd.) mogla su od vojnih i željezničkih tijela NDH potraživati ili im 
naređivati kako, gdje i koliko utvrđenih objekata za zaštitu željezničkih pruga treba podići. 
Nijemci su također mogli nadopunjavati hrvatske i nalagati svoje mjere protuzračne zaštite 
željezničkih objekata 1 vlakova.“? Osim toga, Nijemci su mogli utjecati na izbor ljudi koji 
su obnašali ključne dužnosti u Ministarstvu prometa. Tako je na njemačko traženje državni 
tajnik Josip Marković, glavar Glavnog ravnateljstva za promet, u kolovozu 1943. razrije- 
šen svoje dužnosti, a na njegovo mjesto je došao i do kraja rata ostao inžinjer Vjekoslav 
Terček.“* Njemačka vojska mogla je smaknuti ili uputiti u logor radnike HDŽ-a za koje je 
smatrala da surađuju s partizanima ili su protunjemački raspoloženi.“ 

Ipak, prema dostupnim dokumentima vidljivo je da željezničke i vojne vlasti NDH 
uglavnom nisu imale primjedbi na ponašanje Nijemaca, za razliku od izrazitog nezadovolj- 
stva na račun Talijana. Bilo je, međutim, nekoliko slučajeva kada su Nijemci izazvali ne- 
zadovoljstvo na hrvatskoj strani. Jednom nisu obavijestili HDŽ o postavljanju mina izne- 
nađenja na pojedine dijelove pruga koje su partizani često minirali. U drugom slučaju, 
njemačka je vojska na jednoj postaji krajem 1944. počela uništavati prugu i drugu imovinu 
HDŽ-a, da bi od tog materijala izgradila bunkere.“ 


Talijanska vojska u NDH i željeznički promet 


Od travnja 1941. do rujna 1943. na jednom dijelu NDH djelovale su postrojbe talijanske 
2. armije (armata) koja se jedno vrijeme zvala i Više zapovjedništvo oružanih snaga Slo- 
venija-Dalmacija. 

Navedene talijanske snage bile su razgraničene s njemačkim snagama u NDH crtom Sa- 
mobor — Glina — Jajce — Sarajevo — Višegrad (svi ti gradovi nalazili su se na njemačkom 
području). Hrvatski krajevi sjeverne i srednje Dalmacije koji su pripojeni Italiji zvali su se 
i Prva zona. Usporedo s obalom i Prvom zonom od istočne do zapadne granice NDH pro- 
tezala se Druga ili Demilitarizirana zona široka 50 do 70 kilometara. U njoj NDH nije 
smjela držati ratnu mornaricu niti graditi utvrde. Između granica Druge zone i njemačko- 
-talijanske crte razdvajanja protezala se Treća zona široka 40 do 70 kilometara. 

Tijekom travnja 1 svibnja 1941. predstavnici talijanskih 1 hrvatskih željeznica vodili su 
pregovore na kojima je najvažnije pitanje bilo nadzor nad željeznicama koje su se nalazile 
u NDH, ali su bile važne u povezivanju krajeva anektiranih Rimskim sporazumima s Ita- 
lijom (Rijeka — Ogulin — Split), kao i za međusobnu vezu Šibenika i Splita (Split - Perković 
— Šibenik). Talijani su tražili razmještanje svoga vojnog i civilnog željezničkog osoblja na 
tim prugama što su Hrvati samo djelomice prihvatili. Osim toga, Talijani su u travnju 
oduzeli određenu količinu željezničke opreme, bez koje nije bio moguć normalan željeznički 
promet. 


25_HDA, MPJR, k. 205, T-953/43; RDŽ Zg, k. 1, VT-498/44, k. 3, 1203/43, k. 6,2378/43,3146/43,k.11, 
1327. 


26_B. Krizman-1980, str. 447, Krizman-1983, str. 92; Vjestnik-promet br. 18/1943. 
27 HDA, fond RDŽ Zg, k. 5, 2831/43, k. 12, 1490/44, k. 14, 1934/44. 

28. HDA, RDŽ Zg, k. 8, 265/44, k. 17, 2563/44. 

29 Comando Superiore delle Forze Armate Slovenia-Dalmazia (SUPERSLODA). 

Nakon razgraničenja Italije i NDH bilo je predviđeno da talijanska vojska prestane biti 
okupacijska i postane saveznička vojska, koja se trebala postepeno povući s teritorije 
NDH. No, s izbijanjem ustanka u NDH, talijanska vojska je odlučila ponovno zauzeti De- 
militariziranu zonu. Jedan od bitnih razloga za tu akciju bila je upravo sigurnost željeznič- 
kih pruga koje su bile važne za povezivanje Italije s anektiranim dijelovima Dalmacije, za 
opskrbu talijanskih jedinica u NDH, ili zato što se preko njih prevozila rumunjska nafta za 
Italiju (Karlovac — Rijeka). Tako su već 31. srpnja 1941. talijanske čete preuzele od domo- 
branskih snaga osiguranje pruga Sušak — Karlovac, Ogulin — Knin — Spliti Knin — Perković 
— Drniš, a tijekom kolovoza i rujna Talijani su zauzeli cijelu Drugu zonu. Snaga postrojbi 
NDH u Drugoj zoni svedena je na minimum, a u operativnom pogledu te su postrojbe po- 
dređene zapovjedniku Druge armije. Nakon ponovnog zauzimanja II. zone u Zagrebu je 
17. rujna 1941. sklopljen novi ugovor o prometu. Njime je Zapovjedništvo 2. talijanske ar- 
mije od 5. listopada 1941. dobilo potpuni nadzor nad cjelokupnim željezničkim prometom 
na svim prugama u II. zoni. U tu svrhu Talijani su na Sušaku osnovali Izaslanstvo vojnih 
transporata 611 (Delegazione transporti militari 611, Detramiles 611), koje je imalo svoje 
urede za vezu kod sarajevskog i zagrebačkog željezničkog Ravnateljstva. Izaslanstvo je na 
tim prugama moglo postaviti bilo koje vojne i željezničke organe, a moglo je tražiti i smje- 
nu određenih radnika HDŽ-a. Na Sušaku je osnovan Inspektorat HDŽ-a koji je na osnovi 
naredbi Detramilesa obavljao sve poslove potrebne za odvijanje redovitog prometa. U listo- 
padu 1941. talijanske snage su zauzele i III. zonu, kojom prilikom je određeno da će se na- 
pad na talijanske snage, javne objekte i željezničke pruge kazniti smrću. 

Kada su Talijani shvatili da se ne mogu suprotstaviti partizanskim snagama koje su dje- 
lovale u NDH, odlučili su se povući iz Treće 1 djelomično iz Druge zone. U lipnju 1942. 
talijanska i hrvatska strana sklopile su sporazum o povlačenju talijanske vojske iz III. (osim 
Karlovca) i nekih dijelova II. zone. Sporazum je trebao stupiti na snagu 11. srpnja 1942. 
Time su oružane snage NDH opet dobile veću ulogu u zaštiti pruga na tom području. One 
su trebale preuzeti pruge Karlovac — Ogulin — Knin (osim samog Ogulina i Knina) i Konjic 
— Mostar (osim Mostara). Ipak, samo vođenje pruge i zapovjedništvo nad tim hrvatskim 
snagama zadržale su talijanske vojne vlasti. 

Sigurnost željezničkih prometnica već je krajem 1941. bila bitna sastavnica talijanskog 
prisustva na području NDH. Za osiguranje 812 kilometara željezničkih pruga, 2. armija je 
tada koristila velik broj od ukupno 11 500 ljudi. Zbog sve češćih napada na željeznice i 
ostale prometnice 2. armija je tražila i pojačanja. S vremenom su Talijani za osiguranje i 
održavanje pruga doveli znatne snage (inžinjerijske željezničke bBataljune, oklopne vlakove 
i drezine), a također su provodili izgradnju utvrda za zaštitu pruga. Talijani su raspolagali 
i s posebnim postrojbama šumskih radnika, koje su bile razmještene u Delnicama, Lokva- 
ma i Mostaru. Oni su u Gorskom Kotaru posjekli oko pruga i cesta dosta šuma pravdajući 
to osiguranjem prometnica ali, iako su te šume »pripadale u cijelosti NDH«, Talijani su dr- 
vo bez ka nadoknade koristili za svoje potrebe. U osiguranju pruga Talijani su koristili 
i četnike. 


30 
HDA, MPJR, k. 204, VT-1/42, VT-4/42, T-843/43, k. 205, T-698/43, k. 209, svežanj »hrvatsko-tali- 


janski promet«; RDŽ Zg, k. 3, 64/43, k. 6, 2901/43; Zbornik NOR-a, tom V, knjiga 32, dok. br. 4, 18, 
tom XII, knjiga 1, dok. br. 30, tom XIII, knjiga 1, dok. br. 20, 23, 89, 118, 174, 159, knjiga 2, dok. br. 
81, 90, 117, knjiga 3, dok. br. 55. 

... 


Talijani su vodili pragmatičnu politiku, čiji je glavni cilj bio zaštititi pripojene dijelove 
Dalmacije i već spomenute (željezničke) prometnice od partizanskih napada. Da bi u tome 
uspjeli, oni su se, ovisno o okolnostima, oslanjali dijelom na vlasti i vojne snage NDH, a 
dijelom na četnike. U svrhu ostvarenja svoga cilja Talijani su, među ostalim, težili potpu- 
nom podvrgavanju HDŽ-a svome nadzoru. Takvi talijanski postupci izazivali su veliko ne- 
zadovoljstvo na hrvatskoj strani, koja je već bila frustrirana pripajanjem jednog dijela hr- 
vatskog teritorija Italiji. O svemu tome svjedoče brojni dokumenti iz 1942. i 1943. godine. 

Tako su Talijani obustavljali civilni putnički i teretni promet što je pogađalo hrvatsko 
stanovništvo koje zato nije moglo nabavljati namirnice. Talijanska vojska svojevoljno je 
zaustavljala vlakove i vršila pregled putnika i robe što je vodilo do poremećaja voznog Te- 
da. Do sličnih je posljedica dovodio samovoljan pretovar roba i raspolaganje voznim par- 
kom, kao i zauzimanje radnih i stambenih prostorija HDŽ-a za talijanske potrebe. Pod za- 
štitom »savezničke talijanske vojske« djelovali su četnici koji su pri vožnji vlakovima 
HDŽ-a često zlostavljali, pljačkali, ubijali i uništavali imovinu. Ponekad su Talijani i čet- 
nici sasvim otvoreno napadali željezničke radnike 1 hrvatske domobrane. I sami Talijani 
su krali i uništavali inventar vlakova, i drugu imovinu HDŽ-a, fizički napadali željezničare 
ili ih uhićivali 1 slali u zatvor u Italiju, iako su oni bili »lojalni podanici NDH«. To je iza- 
zivalo strah kod željezničara koji se zato nisu usuđivali raditi na određenim postajama. 

Sve pritužbe hrvatske strane zbog takvog stanja Talijani su bahato odbijali. Tako su jed- 
nom na hrvatske žalbe da Talijani ne opskrbljuju radnike HDŽ-a namirnicama, na što su 
se obavezali, Talijani podrugljivo odgovorili da se i sam inspektor HDŽ-a hrani u talijan- 
skoj časničkoj menzi. 

Ovakvo stanje vidljivo je 1 u izvješću kojeg je u studenome 1942. Ministarstvu prometa 
poslao ravnatelj sarajevskog željezničkog Ravnateljstva Ante Vokić nakon što su se pred- 
stavnici HDŽ-a u Dubrovniku sastali s predstavnicima Detramilesa: »Općenito, teško je 
raditi s Talijanima, koji poletno u svakom našem službeniku gledaju boljševika naročito 
kad naši ljudi hoće primieniti željezničke propise, koji njima ne konveniraju. (...) Predstav- 
nici talijanske vojske morali bi uviditi da se sa oko 1000 zatvorenih kola i ono nekoliko 
pokvarenih lokomotiva ne mogu čudesa stvarati. Mi smo naručili nova kola i nove loko- 
motive, mi stalno forsiramo popravke ali što nam to vriedi kad nema materijala i kad se ne 
može doskočiti rapidnom propadanju voznih sredstava. Bilo bi prirodno kad bi i saveznički 
vojnici brižno čuvali ostatke od ostataka voznih sredstava, jer se i oni služe s njima gotovo 
u većoj mjeri već mi sami. Kad bi to uvidili onda bi spriečavali četnicima da režu gumena 
vacum crieva i prave druge zulume sa našim vagonima. (...) Naše osoblje zastrašeno čet- 
ničkim terorom mora udovoljavati svim nalazima talijanske vojske, jer inače nije sigurno 
ni za goli život.« Vokić završava sljedećom rečenicom: »Ovo izvješće treba ostati izklju- 
čivo za internu uporabu Glavnog ravnateljstva.«““ Iz ovoga je vidljivo da vlasti NDH, us- 
prkos velikog nezadovoljstva talijanskim postupcima, svoje pritužbe ponekad nisu smjele ni 
otvoreno pokazati. 

Pred samu kapitulaciju Italije, do koje je došlo u rujnu 1943, izgleda da su Talijani (na- 
slućujući svoje skoro povlačenje iz NDH, a možda i sukob s donedavnim osovinskim par- 


i HDA, MPJR, k. 204, GT-409/42, GT-453/42, GT-1115/42, GT-1206/42, GT-1271/42, T-1590/42, 
3431/42, k. 205, T-162/43, 410/43, T-589/43, T-965/43, k. 207, 2501/43; RDZ Zg k. 5, 2441/43, k. 6, 
2901/43. 


** HDA, MPJR, k. 204, T-1563/42. 

tnerima) pokušali uništiti neke željezničke objekte. Tako su krajem kolovoza 1943. posta- 
vili eksploziv na Globorničkom mostu (na pruzi Karlovac — Rijeka), ali su ga iz minskih 
komora izvadili ustaše i domobrani." 

Nakon kapitulacije Italije u rujnu 1943. ustaške vlasti su konačno bile slobodne da po- 
kušaju nadoknaditi barem dio štete koje su im u protekle dvije godine nanijeli Talijani. Ta- 
ko je naređeno da se sva roba namijenjena Italiji, a koja se zatekla na željezničkim posta- 
jama u NDH, zaplijeni i iskoristi za potrebu »oslobođenih krajeva« (tj. onih krajeva koje 
je Italija bila anektirala 1941).%* 

Stanje sigurnosti na prometnicama koje su do kapitulacije osiguravali Talijani nije se 
popravilo. Ustaški pokušaji s kraja 1943. da u Rijeci i Istri uspostave svoja tijela vlasti bili 
su jednim dijelom neuspješni upravo zbog slabe povezanosti tih krajeva s Zagrebom. Bu- 
dući da su partizani nadzirali »gotovo čitavo područje od Duge Rese do mora«, do Rijeke 
se moglo doći samo preko Slovenije i Trsta. 2 


Hrvatsko domobranstvo i željeznički promet 


Oružane snage NDH sastojale su se od Domobranstva kao redovne vojske i Ustaške voj- 
nice kao posebnih vojnih postrojbi ustaškog pokreta. Tijekom rata Domobranstvo i Ustaš- 
ka vojnica preustrojene su u jedinstvene oružane snage. 

Već 1941. godine pri Ravnateljstvima državnih željeznica Zagreb i Sarajevo ustrojena 
su Domobranska predstavničtva koja su se od 1. travnja 1943. nazivala Predstavničtva oru- 
žanih snaga (Predors). Ona su se brinula za vojni prijevoz i sva druga vojno-tehnička pita- 
nja vezana uz željeznice i djelovala su po uputama i pod nadzorom Prometnog odsjeka 
Glavnog stožera MIN ORS-a.** Predorsima su bila podređena vojna zapovjedništva želje- 
zničkih postaja. Nadstojnik Predorsa imao je ovlasti zapovjednika pukovnije, bez obzira 
na svoj čin. U prvoj polovici 1944. postrojen je i Predors pri Ministarstva prometa.?" 

U kolovozu 1944. osnovana je Prometno-nadzorna služba u Oružanim snagama. Ona je 
bila zadužena za vojno-policijske poslove u prometu i trebala je, među ostalim, pomagati 
zapovjedništvima željezničkih postaja u nadgledanju vojnih osoba koje su putovale že- 
ljeznicom.?* 

Od domobranskih postrojbi čije je djelovanje bilo povezano sa željeznicama prvo treba 
spomenuti Željezničku bojnu (bataljun) koja je ustrojena 1941. godine u Brodu na Savi. 
Imala je 800 ljudi i sastojala se od tehničke, prometne i radničke sati i skladišta željeznič- 
kog materijala.?? Kasnije je bojna proširena pa je imala ukupno šest tehničkih, i još po jed- 
nu stožernu, novačku i doknadnu sat. Djelovala je samostalno do kraja rata, ali se njeno 


33._HDA, MPJR, k. 207, T-3386/43. 

34 HDA, MPJR, k. 207, T-3463/43, T-3407/43. 

35_F, Jelić-Butić: Dalmacija u politici NDH nakon kapitulacije Italije, »Zbornik IHRPD«, br. 3, str. 553. 

36 Ministarstvo Domobranstva (MINDOM) je početkom 1943. promijenilo ime u Ministarstvo oružanih 
snaga (MINORS). 

37 HDA RDŽ Zg k. 2, 451/22. X 1941., Tajni spis 850/42; Vjestnik MINORS-a Naredbe, br. 14/1943; 
Vjestnik-promet br. 11/1944. 


38. Vjestnik MINORS-a Naredbe, br. 36/1944. 
3% Colić-1973, str. 224 i 321. 

sjedište u svibnju 1942. premjestilo u Požegu, a pred kraj rata u selo Stenjevec kod Zagre- 
ba. Ova bojna nije bila zadužena za osiguranje željezničkih pruga, nego za vojno-građe- 
vinske poslove vezane uz željeznicu. Tako je, na primjer, početkom lipnja 1943. Druga 
tehnička sat Željezničke bojne poslana u Jablanicu da preko Neretve postavi sklapajući rat- 
ni most za prugu Konjic-Mostar. Taj je most trebao nadomjestiti poznati željeznički most 
kojeg su partizani, u svrhu zavaravanja protivnika, srušili tri mjeseca prije, za vrijeme bitke 
na Neretvi. Druga tehnička sat imala je ukupno 318 ljudi a u vršenju tog zadatka bila je 
podređena jednom njemačkom časniku. Nakon što je most postavljen, ona se u kolovozu 
vratila na izgradnju pruge u Podsused.“ | 

U listopadu 1943. na području Zagreba počeo je djelovati Prvi vojni radni vlak Želje- 
zničke bojne. Kasnije je ustrojeno još pet takvih vlakova. Oni su imali i oklopne vagone, 
a bili su opremljeni svim potrebnim za stanovanje svoje momčadi i popravke pruga razru- 
šenih od partizana ili zračnih napada. U nedostatku takvih zadataka vršili su redovito odr- 
žavanje pruga. Jedan dio momčadi tih vlakova bio je zadužen za radne zadatke (radni 
skup), a drugi je osiguravao vlak i izvedbu radova (osiguravajući skup).“ 

U studenome 1944. u Zagrebu je ustrojen je Izvršni (radni) stožer za razkrčivanje koji 
se sastojao od zapovjednika Željezničke bojne i njegovog stožera. Zadatak tog stožera bio 
je da vodi raskrčivanje ruševina prouzrokovanih zračnim napadima.“ 

Djelovanje Željezničke bojne određivalo je Nadzorničtvo tehničkih četa Glavnog sto- 
žera MINORS-a.? 

Nakon rata Slavko Kvaternik je o stanju sigurnosti prometnica krajem 1941. godine na- 
pisao: »Promet na cestama i željeznicama, uz neprestane sabotaže i napadaje na vlakove i 
transporte, još je tekao redovito, ali uz silne poteškoće, uz velika osiguranja pruga, s naj- 
manje jednom polovicom oružanih snaga i uz velike štete i gubitke personala i materija- 
la.«*“ Zatoine iznenađuje što se 1942. godine započelo s ustrojavanjem domobranskih že- 
ljezničko-stražarskih (žestra) bojni. One su bile popunjene starijim godištima vojnih 
obveznika, a neke i pripadnicima ratnog zrakoplovstva. Takvih bojni je 1943. bilo 18, a 
1944. ukupno 24. Brojčana snaga pojedinih žestra bojni kretala se od 400, preko 800, do 
1200 ljudi. Treba spomenuti da su XI (Vinkovci), XII (Hrvatska Mitrovica) i XIII (Stara 
Pazova) žestra bojna bile popunjene pripadnicima njemačke narodne skupine u NDH. Kra- 
jem 1943. te tri žestra bojne je preuzela njemačka policija i početkom 1944. od njih ustro- 
Jila jednu od nekoliko dragovoljačkih pukovnija zajedničke njemačko-hrvatske policije 
koja je u to vrijeme djelovala u NDH.“ 


40_HDA, RDŽ Zg, k. 4, 2196/43, k. 5, 2753/43, 2773/43, 2182/43, k. 6, 2906/43, k. 7, 3323/43, k. 17, 
2610/44 1 k. 20, 1992/45, Vjestnik MINDOM-a Naredbe, br. 22/1942. 


4I_HDA, RDŽ Zg, k. 7, 3323/43 Tajno, 3626/43, k. 14, 1939/44, 2101/44 i k. 20, 1992/45. 

42 HDA, RDŽ Zg, k. 17, 2610/44. 

45_1[. Košutić: Hrvatsko domobranstvo u Drugom svjetskom ratu — II dio, Zagreb, 1994, str. 344-345. 
44 N. Kisić Kolanović: Vojskovođa i politika — sjećanja Slavka Kvaternika, Zagreb, 1997, str. 221-222. 


45 M. Colić: Oružane snage NDH u BiH 1942-1943. godine, »AVNOJ i NOB-a u BiH«, Beograd, 1974. 
i Oružane formacije NDH u sjeverozapadnoj Hrvatskoj, Slavoniji i Srijemu 1941-1945. godine, VIG 
br. 3/1979; I. Košutić: Hrvatsko domobranstvo u Drugom svjetskom ratu — II. dio, str. 51-52; »Zbornik 
NOR-a«, tom V, knjiga 19, dok. br. 244 i knjiga 38, dok. br. 13. 

46. HDA, RDŽ Zg, k. 4, 2230/43; A. Miletić: Vojne formacije Folksdojčera u borbi protiv NOP-a na 
nemačkoj okupacionoj teritoriji NDH (1941-1944), »Zbornik Historijskog instituta Slavonije i Bara- 
nje«, br. 11/1974, Slavonski Brod, str. 93-94 i 96. 

Nisam pronašao dovoljno podataka o ustroju i djelovanju domobranskih žestra bojni. 
Ipak, iz nekih dokumenata vidljiva je njihova slaba opremljenost i nedostatna borbena vri- 
jednost. Tako u jednom izvješću iz lipnja 1943. stoji: »Pripadnici domobranske stražarske 
bojne odsjeka Novska — Banova Jaruga, koji su odredjeni za osiguranje pruge i mostova u 
obće nisu za vrieme noći na svojim dužnostima. Čim nastane mrak razilaze se po poseb- 
ničkim kućama (sjenici) u obližnjim selima i tako se sakriju da nebi došli u sukob s parti- 
zanima. Na ovaj način ostaju naši objekti na pruzi, kao i sama pruga u najopasnije vrieme 
bez ikakvog nadzora i osiguranja.« U jednom drugom izvješću iz istog mjeseca stoji da neke 
domobranske postrojbe ne žele vršiti noćne ophodnje prugom budući da nemaju cipela." 

Izgleda da je i poziv J. B. Tita domobranima da do 15. rujna 1944. napuste oružane sna- 
ge NDH također utjecao na pripadnike pojedinih žestra bojni. Tako u listopadu 1944. IV. 
žestra bojna iz Zagreba nije mogla osigurati jedno skladište »(...) jer je pomenuta bojna sa 
preostalim ljudstvom od poznatih žalosnih dogadjaja u rujnu jedva u stanju da izvrši svoj 
vlastiti zadatak tj. osiguranje pruge i predvidjene objekte (...)«.? 

Ipak, nema sumnje da su ove jedinice, koje su ukupno mogle brojiti i do 20 000 ljudi, 
zamijenile jedan dio ostalih ustaško-domobranskih postrojbi i oslobodile ih za druge za- 
datke. Kasnije su žestra bojne koje nisu bile podređene njemačkom Stožeru u Brodu ušle, 
zajedno s drugim jedinicama, u sastav domobranskih posadnih zdrugova, dok su druge 
objedinjene u nove pješačke zdrugove i kao takve 1 dalje nastavile čuvati pruge. 

Vidjeli smo da su Nijemci ustrojili poseban stožer za osiguranje željeznica koji je po- 
krivao jedan dio pruga u NDH i kojemu su bile podređene neke vojne postrojbe NDH. Ali, 
i snage NDH su imale posebna zapovjedništva koja su rukovodila zaštitom pruga. Krajem 
1942. svako od tri domobranska Zborna područja dobilo je jedno Zapovjedničtvo želje- 
zničke mreže, koje je nadziralo sve pruge na dotičnom Zbornom području i zapovijedalo 
određenim žestra bojnama i nekim drugim ustaško-domobranskim postrojbama. : 

Na samom početku 1942. postojalo je i Zapovjedničtvo osiguranja željezničke linije 
Sunja - Svodna — Bosanski Novi — Bihać. Pretpostavljam da je ovo zapovjedništvo ukinu- 
to, a njegove dužnosti je preuzeo njemački Sicherungsabschnitt F čiji je stožer bio u Bo- 
sanskom Novom. 


Prometni zdrugovi ustaške vojnice 


Zakonskom odredbom od 13. listopada 1941. ustrojena je Željeznička ustaška vojnica 
(ŽUV-a) kao posebno ustaško tijelo kojem je zadaća na cijelom području NDH osigurati 
siguran i uredan željeznički promet. ŽUV-a je bila dužna vršiti stražarsku službu na želje- 
zničkim prugama, zgradama i uređajima, pratiti vlakove i bdjeti nad kretanjem putnika i 


4" HDA, RDŽ Zg, k. 4, 2324/43, »17.V1.1943.« 

48. HDA, RDŽ Zg, k. 16, 2398/44. 

4? Zapovjedničtvo željezničke mreže Prvog zbornog područja nalazilo se u Ogulinu, a Drugog zbornog 
područja u Brodu na Savi. Nije mi poznato gdje se nalazilo Zapovjedništvo željezničke mreže Trećeg 
zbornog područja. 

5% HDA, fond MUP-a Republike Hrvatske (dalje: »MUP RH), kutija 70, signatura 013.3/1, elaborat 
»Historijski razvoj Domobranstva u Hrvatskoj od travnja 1941. do svibnja 1945. godine«, str. 19 (da- 
lje: »Elaborat Domobranstvo«); MPJR, k. 207, T-3336/43; RDZ Zg, k. 2, 135/42; »Zbornik NOR-a«, 
tom V, knjiga 9, dok. br. 176. 

prometom tereta. U nju su prvotno trebali biti primljeni ustaše djelatni ili bivši željezničari, 
a kasnije i drugi. Zapovjedništvo ŽUV-a se nalazilo u Zagrebu, a bilo je predviđeno da se 
ustroji po jedna željeznička ustaška bojna u Zagrebu i Sarajevu. Svaka bojna trebala je imati 
tri sata." 

Zakonskom odredbom o Ustaškoj vojnici od 17. srpnja 1942. Željeznička ustaška voj- 
nica je promijenila ime u Prometni zdrugovi Ustaške vojnice. 

Kao i ostale postrojbe Ustaške vojnice, tako su i Prometni zdrugovi tijekom 1942. i 1943. 
stalno brojčano jačali (početkom studenog 1943. imali su ukupno 6000 ljudi). Istovremeno 
su osnovane i druge postrojbe Prometnih zdrugova, koje nisu bile predviđene prvobitnom 
zakonskom odredbom od 13. listopada 1941. U rujnu 1943. godine odlučeno je od svih tih 
jedinica osnovati Prvi (zagrebački) i Drugi (sarajevski) prometni zdrug (brigadu). Prvi zdrug 
djelovao je uglavnom na području zagrebačkog, a Drugi na području sarajevskog željez- 
ničkog Ravnateljstva, slično kao što su djelovale i dvije prvobitne željezničke ustaške bojne. 
Ustroj oba prometna zdruga mijenjao se i ne može ga se u cijelosti pratiti. Ipak ću navesti 
da se Prvi prometni zdrug po naredbi od 15. rujna 1943. sastojao od Prve bojne (pet satova 
i tri samostalna voda),** Udarne bojne (pet satova), Prve doknadne (tri sata) i Druge dok- 
nadne bojne (nepoznat broj satova). Sve ove bojne imale su sjedište u Zagrebu, dok se Prva 
posadna bojna nalazila u Sv. Ivanu Zelini i imala dva sata. Drugi prometni zdrug iz Sara- 
jeva se u ožujku 1944. sastojao od sedam bojni (od toga jedna novačka i dvije pričuvne).** 

Osim osnovne zadaće osiguranja željezničkih pruga, neke postrojbe Prometnih zdru- 
gova, čije je pripadnike, zbog boje njihovih odora, ustaška promidžba zvala »smeđim 
vojničarima«, sudjelovale su s drugim ustaško-domobranskim postrojbama i u izravnim 
borbama protiv partizana. 

Pri Zapovjedništvu Prometnih zdrugova djelovao je i Obavještajni ured koji se bavio 
političkom podobnošću pojedinih službenika HDŽ-a. Izvidnici (agenti) toga ureda vršili 
su uhićenja onih željezničara koji su surađivali s NOP-om.?? 

U Zagrebu su se neke prostorije Prometnih zdrugova nalazile na četvrtom katu zgrade 
Ministarstva prometa u Preradovićevoj br. 5.%* 

Da bi se povećala borbena snaga Ustaške vojnice u prvoj polovici 1944, počelo se raz- 
mišljati o preustrojavanju dva postojeća Prometna zdruga u Stajaće djelatne zdrugove.? u 


%1 »Službeni viestnik Ustaške vojnice« (br. 1/1942.) (dalje: SVUV): Zakonska odredba o Željezničkoj 
ustaškoj vojnici, Z. 0. kojom se preinačuje i dopunjuje Z. 0. o ZUV-a (ovom zakonskom odredbom bilo 
je predviđeno da se ustroji i jedna željeznička ustaška bojna u Osijeku, ali u dostupnim dokumentima 
nisam našao nikakav podatak koji bi potvrđivao da se to i dogodilo) i Z. o. o pripadnicima ZUV-a. 

52. SVUV, br. 5/1942; »Ustaša« br. 47/1942. 

53 Raspored jedinica Prve bojne Prvog prometnog zdruga: 1. sat u Zagrebu, 2. u Koprivnici, 3. u Ogulinu, 
4. u Zemunu je izdvojen iz Prve bojne i kao samostalna sat podređen izravno zapovjedništvu Prvog 
zdruga, 5. u Okučanima, 6. u Karlovcu. Popunidbeni vod sa samostalnim vodovima u Lepoglavi, 
Klanjcu i Sisku. 

54_HDA, MUP RE, signatura I1I-49/371; HDA, fond Ustaška vojnica, k. 2, spisi Prometnih zdrugova; 
Krizman-1983, str. 219. 

55_HDA, MPIR, k. 204, VT-11/43, k. 207, 2633/43, T-3157/43; RDŽ Zg, k. 12, 1483/44. Pripadnici 
Prometnih zdrugova mogli su iznimno vršiti službu bez odore. 

U tim prostorijama bili su ispitivani i držani u zatočeništvu pojedini radnici HDŽ-a suradnici NOP-a. 
Vidi: Zagrebački željezničari u revoluciji, Zagreb, 1986, stranice 197-199. 

51 Stajaći djelatni zdrugovi bili su osnovna borbena snaga Ustaške vojnice i do kraja rata ustrojeno je više 
od 20 takvih zdrugova (brigada). 

Time bi Prometni zdrugovi, čija je upotreba djelomično ovisila o ministru prometa (a bili 
su i izdržavani iz proračuna Ministarstva prometa), postali u potpunosti namijenjeni izrav- 
nim borbenim djelovanjima.? * Naredbom Stožera Ustaške vojnice od 17. srpnja 1944. Dru- 
gi prometni zdrug preimenovan je u 11. ustaški stajaći djelatni zdrug. U to vrijeme on je 
imao četiri bojne. Prva bojna nalazila se u Stambulčiću (četiri sata), Druga u Doboju (pet 
satova), Treća u Banja Luci (četiri sata) i Četvrta u Zenici (tri sata). Zdrug, čije je zapo- 
vjedništvo i dalje bilo u Sarajevu, imao je i stožernu i radnu sat, oružnički i samovozni vod 
i glazbu zdruga. Nažalost, nisam uspio utvrditi što se dogodilo s Prvim prometnim zdru- 
gom, ali je posve sigurno da je on pod tim imenom djelovao još u studenom 1944. godine. 
Također nisam mogao utvrditi što se dogodilo sa Zapovjedništvom Prometnih zdrugova, 
ali pretpostavljam da je ono bilo raspušteno.?? 

Za prvog zapovjednika Željezničke ustaške vojnice 27. listopada 1941. postavljen je 
ustaški satnik Vilko Pečnikar. Njega je u drugoj polovini 1942. naslijedio ustaški dopukov- 
nik Ivo Herenčić. On je na tom položaju ostao do rujna 1944. godine kada je postao glavar 
Stožera Ustaške vojnice.“ 

Među ustaškim časnicima koji su djelovali u Prometnim zdrugovima svakako treba spo- 
menuti Antu Vokića. Budući da je prije rata radio na željeznici u Sarajevu, on je 19. travnja 
1941. poslan iz Zagreba »da kao privremeni ravnatelj Oblasnog željezničkog ravnateljstva 
u Sarajevu preuzme organizaciju željezničke službe u centrali i vanjskim jedinicama cijele 
Bosne.« Krajem kolovoza 1941. Vokić je poveo stotinjak željezničara dragovoljaca na po- 
dručje Maglaja, gdje su sudjelovali u borbama protiv ustanika i popravljali oštećene želje- 
zničke uređaje. Početkom 1942. od tih dragovoljaca osnovana je II. željeznička ustaška 
bojna kojom je, kao pričuvni ustaški časnik, zapovijedao Vokić. On je krajem 1942. napu- 
stio taj položaj, ali je i dalje ostao na čelu sarajevskog željezničkog Ravnateljstva. Već sam 
naveo kakvo je mišljenje Vokić imao o talijanskim snagama koje su djelovale na području 
NDH. Osim toga, u ožujku 1942. Vokić je naredio zaustavljanje talijanskih transporta, či- 
me ih je jednim dijelom omeo u njihovoj namjeri da stave pod svoj nadzor Sarajevo.“ U 
listopadu 1943. postao je ministar prometa, a kasnije je istovremeno bio i ministar oružanih 
snaga, što nam također govori o međusobnoj povezanosti tih dvaju ministarstava. U kolo- 
vozu 1944. Ante Vokić je smijenjen s oba ministarska položaja.“ 

Osim Prometnih zdrugova postojale su i Željezničko-stražarske bojne Ustaške vojnice. 
Svojim nazivom i zadaćom ove su postrojbe posve sigurno bile slične Prometnim zdrugo- 
vima, ali unatoč tome one nisu spadale pod njihovo zapovjedništvo." 

Prva ustaška žestra bojna i Doknadna ustaška žestra bojna nalazile su se u Novoj Gra- 
diški i tijekom 1944. ušle su u sastav 14. ustaškog stajaćeg djelatnog zdruga. Druga ustaška 


58 Krizman-1983, str. 315 i drugi svezak istog djela, str. 31. 


7% »Zbornik NOR-a«, tom IV, knjiga 30, dok. br. 96; HDA, Ustaška vojnica, k. 1, »Stališka zapovied br. 
47 (29. studeni 1944.)«, k. 2, spisi Prometnih zdrugova. 


60 »Ustaša«, br. 19/1941. i br. 36/1942; Krizman-1983, drugi svezak, str. 31. 
61 Eugen Dido Kvaternik — Sjećanja i zapažanja 1925-1945, uredio J. Jareb, Zagreb, 1995, str. 180. 


62 HDA, RDŽ Zg, k. 2, 12/19. IV 1941; »Ustaša«, br. 31/1942; SVUV br. 11/1942, br. 16/1942; Vjestnik- 
promet, br. 21/1943 i 17/1944. Prije Vokića dužnost ministra prometa obavljao je inžinjer Hilmija 
Bešlagić, a nakon Vokića tu je dužnost preuzeo Jozo Dumandžić. 


63 HDA, RDŽ Zg, k. 6, 3087/43 i k. 14, 2151/44. 

žestra bojna nalazila se u Brodu na Savi i tijekom 1944. ušla je u sastav 16. ustaškog sta- 
jaćeg djelatnog zdruga.“ 

Krajem rata i neke druge postrojbe Ustaške vojnice preuzele su na sebe dužnost osigu- 
ranja pojedinih željezničkih objekata. U studenome 1944. Stražarska bojna Zagrebačkog 
ustaškog posadnog zdruga dobila je zadatak da izvrši utvrđivanje zagrebačkog Glavnog 
kolodvora, vjerovatno kao pripremu za mogućnost otvorenih borbi u samom Zagrebu. U 
isto to vrijeme stražu nad putničkom i teretnom postajom u Vinkovcima preuzeo je Želje- 
zničarski vod Stožerne sati tamošnje Ustaške posadne bojne. U siječnju 1945. na području 
Novske djelovao je Ustaški sigurnostni željeznički vod, a u travnju 1945. u sklopu Ustaške 
vojnice ustrojeno je Zapovjedničtvo za osiguranje željezničkih objekata u Zagrebu.“ Svi 
ti podaci daju naslutiti da su ove postrojbe preuzele zadatke ustaškog Prvog prometnog 
zdruga. Ipak, u to ne mogu biti potpuno siguran, jer, kao što je već navedeno, nije poznato 
što se s Prvim prometnim zdrugom događalo nakon studenoga 1944. 


Gradnja objekata za zaštitu željezničkog prometa 


S obzirom na veliki broj napada na željeznice u NDH, javila se potreba za stalnim osigu- 
ranjem pojedinih dijelova pruge. Jedan od načina da se to postigne bila je izgradnja stražar- 
skih tornjeva 1 bunkera iz kojih je bilo moguće nadzirati prugu, ili pružiti otpor mogućem 
napadaču. Takvi objekti počeli su se graditi već krajem 1941. Njemački general u Hrvat- 
skoj von Horstenau je u to vrijeme u jednom izvješću njemačkom zapovjedniku Jugoistoka 
predložio da se za zaštitu izuzetno važnih pruga Dobova — Zemun i Brod — Sarajevo izgra- 
de stražarski tornjevi i druga utvrda po uzoru na Austro-Ugarske koja je takve radove po- 
duzela u Bosni i Hercegovini nakon njene okupacije 1878. Izgradnja bi započela nakon 
proputovanja jednog njemačkog časnika koji bi odredio opseg potrebnih radova. Samu iz- 
gradnju (koju bi nadgledali Nijemci) i »skromne i snošljive troškove« snosile bi vlasti NDH. 

I tako je krajem studenoga 1942. na području NDH već postojalo 29 gotovih stražarskih 
tornjeva, 67 ih je bilo u izgradnji, a bilo je planirano izgraditi još 34 tornja.5* 

Osnivanjem njemačkog Stožera za osiguranje željeznica u Brodu, koji je počeo djelo- 
vati s prijelaza 1942. na 1943, započeli su intenzivni i opsežni radovi na osiguranju za Ni- 
jemce bitnih pruga u NDH. Tijekom veljače 1943. taj je Stožer izradio opsežan plan za 
utvrđivanje pruge Dobova-Zemun. Tako je na ukupno 128 mostova, željezničkih postaja 
i drugih točaka uz prugu trebalo izgraditi dva-tri ili više bunkera, tornjeva i nastamba za 
pripadnike osiguranja pruge. Primjerice, samo na postaji Vinkovci trebalo je izgraditi, uz 
već postojećih pet betonskih, još dva bunkera, tri stražarska tornja, a trebalo je izvršiti i dru- 
ge radove na utvrđivanju. Taj plan utvrđivanja trebao je biti ispunjen do 1. srpnja 1943, a 
prema naknadnom potraživanju njemačkog Stožera u Brodu i Ministarstva oružanih snaga 
NDH na nekim dijelovima pruge ti radovi trebali su biti dovršeni već do 15. svibnja 1943, 
što je bilo odbijeno kao nerazumno i nemoguće. Nakon pruge Dobova — Zemun, Nijemci 


04 M. Colić: Oružane formacije NDH u sjeverozapadnoj Hrvatskoj, Slavoniji i Srijemu 1941-1945. godi- 
ne, VIG, br. 3/1979; »Zbornik NOR-a«, tom IV, knjiga 33, dokument br. 161. 


65 HDA, RDŽ Zg, k. 16, 2476/44, k. 17, 2551/44, k. 18, 73/45, k. 20, 960/45. 


% HDA, RDŽ Zg, k. 3, 2828/42, k. 4, 2037/43; Zbornik NOR-a, tom XII, knjiga 1, dok. br. 279, knjiga 
2, dok. br. 186. 

su odlučili osigurati i pruge Sarajevo — Brod, Doboj — Tuzla i Osijek — Vinkovci. I na pru- 
gama koje nije pokrivao njemački Stožer u Brodu, vlasti NDH su tijekom 1943. i 1944. 
nastavile graditi nove stražarske tornjeve.“" 

Iako su se tijekom tih radova suočavali s mnogobrojnim problemima, Nijemci i vlasti 
NDH su uspjele izgraditi veliki broj novih utvrda. Prema jednom izvješću sa početka ožuj- 
ka 1944. na pruzi Zagreb — Zemun bilo je 120 dovršenih stražarskih tornjeva, 82 u gradnji, 
a trebalo je započeti graditi još 39 novih stražarskih tornjeva. Na području Karlovca, Bje- 
lovara, Osijeka i Prijedora gradilo se ili je trebalo započeti gradnju na još 28 tornjeva. 


Troškove podizanja obrambenih objekata snosila je NDH, a radove su izvodile sekcije 
za održavanje pruga HDŽ-a, ili zidari i radnici koji bi bili pozvani na izvanrednu vojnu dje- 
latnu službu i poslani određenim domobranskim željezničko-stražarskim bojnama. Osim 
njih, u gradnji tih objekata sudjelovali su i pripadnici Dora (domobranskih-radnih) pukov- 
nija. Te su radove neprestano požurivala njemačka i domobranska zapovjedništva, a za 
njih je neprestano nedostajalo radnika 1 potrebnog tvoriva. Osim toga, partizani su često 
uništavali poluzavršene ili završene ali nezaposjednute fortifikacije. Tako u jednom izvje- 
šću stoji: »Uobće što po danu napravimo, to partizani po noći poruše, jer nema nikakvog 
osiguranja od strane vojske, a koje smo bili tražili.« I strah od partizanskih napada utjecao 
je na brzinu radova pa tako: »Naši radnici većim dielom uobće ne rade, jer su dobili zabra- 
nu od odmetnika, a oni koji i rade nećkaju se ići na rad na otvorenu prugu, a pogotovo na 
gradnju bunkera.«'" 

Jednokatni stražarski toranj za posadu od 8 do 12 ljudi u stvari je bila kula visoka 6,55 
metara, sa zidovima dužine četiri i pet metara. Tornjevi su bili građeni od cigle, ali se 
razmišljalo i o korištenju gotovih betonskih blokova čime bi se zbog nedostatka ljudi, 
tvoriva i nesigurnosti gradilišta olakšala i ubrzala gradnja. Toranj je imao po osam puš- 
karnica u prizemlju i na prvom katu (po jedna na svakom zidu i po jedna na mjestu gdje se 
zidovi spajaju pa se vatrom mogao pokriti cijeli prostor oko tornja). Ispred ulaza u to- 
ranj nalazio se zaštitni zid koji je omogućavao članovima posade da pri izlasku ne budu 
izravno ugroženi od neprijateljske vatre. Na prvom katu nalazio se otvor u stropu koji je 
vodio do osmatračnice na vrhu tornja, a sličan otvor postojao je i između prizemlja i prvog 
kata. Osmatračnica je bila ograđena zidićem, pa se i otuda moglo borbeno djelovati, a na 
tom mjestu se mogao postaviti i svjetlomet (reflektor) za osmatranje okolnog prostora. To- 
ranj je bio opremljen svim potrebnim namještajem i opremom, ali zbog velikog opsega Ta- 
dove nekada se išlo na najjednostavnije opremanje. Neki su tornjevi imali i natkrivene 
osmatračnice, ali se te krovove prekinulo postavljati nakon što su Nijemci primijetili da to 
dize korištenje ručnih bombi. Tornjeve je trebalo ograditi i s više pojaseva bodljikave 
žice. 


67_HDA, MPJR, k. 206, T-1407/43, T-1735/43; RDŽ Ze, k. 3, 1064/43, k. 4, 1570/43, 2340/43, k. 6, 
3075/43, k. 11, 1175/44, 1302/44. 


%8š HDA, RDŽ Zg, k. 9, 638/44. 


69 Tijekom 1942. i 1943. od ljudstva koje nije bilo sposobno za borbu ustrojeno je nekoliko samostalnih 
radnih bojni, koje su zatim spojene u tri Dora pukovnije (Prva u Bjelovaru, Druga u Zagrebu i Treća u 
Sarajevu). HDA, MUP RH, »Elaborat Domobranstvo«, str. 19. 


"0 HDA, RDŽ, Zg k. 4, 2230/43, 2231/43, k. 5, 2547/43, k. 7, 3725/43, 3831/43, k. 8, 281/44. 
"HDA, RDŽ Zg, k. 4, 2339/43, 2346/43, k. 6, 3075/43, 3212/43, 3234/43, k. 8, 108/44. 

Oklopni vlakovi 


Kako su počeli napadi na vlakove, pojavila se potreba za oklopnim vagonima i lokomo- 
tivama koji bi pružili zaštitu željezničarima i putnicima. Tako u jednom izvješću iz ožujka 
1942. stoji da se na pruzi Doboj — Tuzla »osoblje vlaka sakriva u uglju ili bilo gdje, pošto 
se na svakog, koji se pokaže, puca.« I tako su radionice HDŽ-a počele izrađivati oklopljene 
vagone i lokomotive koje su koristili sami radnici HDŽ-a, ali i razne ustaško-domobran- 
ske, njemačke i talijanske postrojbe. Tako je na primjer u lipnju 1943. na području zagre- 
bačkog željezničkog Ravnateljstva u te svrhe korišteno 70 oklopnih kola i 78 oklopnih 
strojeva. Za nadzor pruga koristile su se i drezine."* Kao zaštita od mina, koje su bile često 
postavljane na pruge, služila su štitna kola. HDŽ je radio i na izumu posebnih samovoznih 
električnih kola koja su se trebala kretati ispred vlaka i štititi ga od mina. ? 

U Domobranstvu su tijekom 1943. ustrojena tri sata oklopnih vlakova, tako da je svako 
zborno područje imalo po jedan sat od tri vlaka. Tako je, primjerice, u rujnu 1944. na po- 
dručju 3. zbornog područja djelovao 3. sat oklopnih vlakova. U svom je sastavu imao vlakove 
»Ris«, »Vuk« i »Lisac« koji su bili naoružani topovima od 47 mm i strojnicama od 7,51 
7,9 mm. Ti su vlakovi ponekad bili podređeni nekim drugim domobranskim postrojbama. Osim 
toga, neke domobranske postrojbe raspolagale su vlastitim pomoćnim oklopnim vlakovima. “* 

I njemačke snage koje su djelovale na prostoru NDH raspolagale su oklopnim 1 radnim 
vlakovima. Tijekom 1941. 1 1942. njemačke divizije koje su djelovale na području NDH i 
Srbije raspolagale su s oko četiri oklopna vlaka koji su se pokazali uspješnima. Kasnije je 
i Njemački opunomoćenik za prijevoz u Hrvatskoj raspolagao s određenim brojem oklo- 
pnih vlakova i drezina. ? 

U ožujku 1944. izdane su željezničkim tijelima posebne upute o korištenju oklopnih 
vlakova. Na svim sredstvima za sporazumijevanje bilo je najstrože zabranjena upotreba 
naziva »oklopni vlak«. Umjesto toga, a u svrhu zavaravanja neprijatelja, trebao se koristiti 
naziv »žurni pomoćni vlak«. Kretanje oklopnih vlakova trebalo je biti tajno, a kao odre- 
dišna postaja trebala se navesti prva postaja nakon pravog odredišta. /* 


Mjere zaštite od zračnih napada 


U drugoj polovici 1943. Ministarstvo prometa počelo je planirati nadogradnju skloništa 
preostalih od Kraljevine Jugoslavije, kao i gradnju novih skloništa na većim željezničkim 
postajama. Arhivu i važno tvorivo trebalo je premjestiti u sigurnije prostorije. Koliko su 
zračni napadi bili uzeti za ozbiljno govori i podatak da su u kolovozu 1943. napravljeni pla- 


72. Drezina (ime je izvedeno od izumitelja K. Draisa) je manje željezničko vozilo na motorni ili ručni 
pogon koje služi nadzornim organima za vožnju po pruzi. Oklopne drezine služe za čuvanje pruge i 
održavanje veze s oklopnim vlakovima. 

73 HDA, MPIR, k. 205, T-428/43, k. 208, T-1962/44; HDA, RDŽ Zg, k. 2, 451/22. X 1941, Tajni spis br. 
850/42, k. 4, 2254/43, 2269/43, k. 10, 1081/44. 

74 HDA, MUP RH, »Elaborat Domobranstvo«, str. 20 i 21a; »Zbornik NOR-a«, tom IV, knjiga 29, dok. 
br. 157, 160, knjiga 30, dok. br 154. 

75 HDA, RDŽ Zg, k. 1, VT-498/44, k. 16, 2399/44; »Zbornik NOR-a«, tom XII, knjiga 1, dok. br. 266, 
knjiga 2, dok. br. 119. 


75 HDA, RDŽ Zg, k. 1, VT-498/44. 

novi za nastavak rada u slučaju da zgrade zagrebačkog Ravnateljstva (Mihanovićeva 12) i 
Ministarstva prometa i Glavnog ravnateljstva za promet (Preradovićeva 5) budu uništene 
bombardiranjem. U rujnu je izdan poseban naputak kojim su određene mjere samozaštite 
od zračnih napada. Od željezničara su trebali biti ustrojeni vatrogasni, zdravstveni i drugi 
vodovi i rojevi koji bi otklanjali štetu nastalu zračnim napadima. '' 

Kada su zračni napadi uslijedili, oni su dodatno otežali odvijanje prometa. Kako stoji u 
jednom izvješću Njemačkog opunomoćenika za prijevoz iz lipnja 1944: »Zbog zračnih na- 
pada na Bosanski Brod i Priedor, uobičajni život u ovim mjestima je sasvim zamro.« (In- 
folge der dauerden Luftangriffe auf Bos. Novi und Priedor ist das offentliche Leben in die- 
sen Orten fast vollig erlahmt.) Iz straha od napada željezničko osoblje napuštalo je službu 
ili ju je izbjegavalo vršiti tijekom dana. Zbog velikih gubitaka na željezničkom parku i tvo- 
rivu, kao i šteta nastalih od eksplozija streljiva na samim željezničkim postajama uzroko- 
vanih zračnim napadima, izbjegavalo se gomilanje opasnih tereta na postajama. 

Zbog važnosti motornog goriva posebna se pažnja davala zaštiti cisterna. Njihov preto- 
var trebao se vršiti samo po noći ili maglovitom vremenu. Cisterne je također trebalo ma- 
skirati ili za njih podići nadkrovove da se ne bi vidjeli iz zraka. Svaku cisternu je trebalo 
opremiti čepovima da bi se rupe od zrakoplovnih strojnica mogle začepiti. 

MINORS je u kolovozu 1944. naredio željezničkim radionicama da za potrebe vlako- 
pratnih protuzrakoplovnih strojničkih sati preuredi 40 vagona normalnog i 20 uskotračnog 
kolosjeka. Ali na početku 1945. godine radionice su dostavile zanemariv broj preuređenih 
vagona. Također u kolovozu 1944. izdana je posebna okružnica o obrani vlakova od zrač- 
nih napada. Bilo je predviđeno da se svim vojnim osobama koje putuju vlakom podijeli 
pričuva streljiva s kojim bi se gađali zrakoplovi. U slučaju napada, sve vojne osobe trebale 
su organizirano napustiti vlak i iz svojih oružja otvoriti vatru na napadača. "? 


Djelovanje MUP-a NDH u svrhu osiguranja željeznica 


Glavno ravnateljstvo za javni red i sigurnost (GLAVSIGUR)*“ bilo je vrhovno redarstve- 
no-sigurnosno tijelo u sklopu MUP-a NDH.“ 

U sklopu GLAVSIGUR-a djelovalo je željezničko, prometno i pogranično redarstvo. Ovi 
redarstveni poslovi imali su svoja posebna povjereništva u kojima su se obavljali svi po- 
slovi vezani uz njih.“ 

= Dabi se povećala sigurnost željezničkog prometa, donesena je 9. studenog 1942. Za- 
konska odreba o osiguranju željezničkog prometa kojom je u sklopu GLAVSIGUR-a osno- 


77 HDA, MPJR, k. 207. T-2051/43; RDŽ Zg, k.6, 2940/43, k. 7, 3821/43, k. 11, 1270/44, k. 13, 1632/44; 
Vjestnik-promet, br. 19/1943. 


78 HDA, RDŽ Zg, k. 8, 249/44, k. 11, 1303/44, 1327, k. 13, 1630/44, 1666/44, k. 18, 296/45, k. 19, 
565/45. 


?_HDA, RDŽ Zg, k. 18, 44/45; Vjestnik MINORS-a Naredbe, br. 39/1944. 
80. To tijelo se prvotno zvalo: »Ravnateljstvo za javni red i sigurnost« (RAVSIGUR). 


81_Za više podatak o ustroju redarstveno-sigurnosnih službi u NDH vidjeti rad L. Kobse O organizaciji 
ustaškog aparata vlasti za provođenje terora u tzv. NDH, »Zagreb u NOB-i i Socijalističkoj revoluciji«, 
Zagreb, 1971. 


82. HDA, MPIR. k. 209, 810/43; »Zbornik NDH« br. 30/1942, 21/1943, 10/1944, 1-2/1945. 

van ured Državnog povjerenika za sigurnost željezničkog prometa. Njegov je zadatak bio 
da s vojnim, redarstvenim i građanskim vlastima osigura nesmetano odvijanje željeznič- 
kog prometa, a njegove nadležnosti protezale su se na području udaljenom do četiri kilo- 
metra od željezničke pruge. | 

Naredbom ovog Državnog povjerenika područje željezničkih pruga i objekata označeno 
je posebnim pločama koje su zabranjivale pristup tom području svim neslužbenim osoba- 
ma i putnicima, osim na za to točno određenim mjestima. U tom je području bilo zabranje- 
no tjeranje i ispaša stoke. Pojas širok 300 metara sa svake strane pruge morao se očistiti od 
svakog drveta, grma ili biljke koje bi mogućem napadaču mogle dati zaklon, a u istom po- 
jasu trebalo je obustaviti svaku obradu tla. Prekršitelja ovih odredbi moglo se poslati u lo- 
gor ili pred prijeki sud, a na njega se moglo i pucati bez upozorenja. 

Ovaj Državni povjerenik mogao je pozvati odraslo muško stanovništvo koje je stano- 
valo u području njegove djelatnosti da vrši stražarsku službu na pruzi ili da sudjeluju u nje- 
nom popravku. On se bavio i pitanjima političke podobnosti radnika HDŽ-a, a od 30. ko- 
lovoza 1944. postao je odgovoran za sigurnost svih prometnica u NDH. 

U sklopu ureda Državnog povjerenika za sigurnost željezničkog prometa postojao je 1 
Obavještajni odsjek, koji je bio nadležan samo za radnike željeznica i osobe koje su s njim 
u vezi. Obavještajni odsjek je imao svoja središta u Zagrebu, Osijeku, Vinkovcima i Rumi, 
a njegovi izvidnici (agenti) djelovali su i po drugim mjestima i željezničkim postajama. 
Neki od tih agenata dolazili su iz Prometnih zdrugova Ustaške vojnice.“* 

GLAVSIGUR, Ministarstvo prometa i MINORS donijeli su cijeli niz mjera u svrhu veće 
sigurnosti prometa. Tu svakako treba spomenuti naredbu ministra prometa od 7. prosinca 
1942. kojom je do 6. siječnja 1943. obustavljen svaki osobni promet na svim željeznicama 
u NDH. Ta je naredba kasnije produžena na neodređeno vrijeme, a zatim je opet izdata 23. 
siječnja 1944. za sljedećih mjesec dana. Tako su željeznicama mogli putovati samo osobe 
s posebnom dozvolom i odobrenjem GLAVSIGUR-a (npr. radnici i učenici koji svakodnev- 
no putuju, seljaci koji nose namirnice na tržište, itd.). Ovom se naredbom težilo ograničiti 
korištenje željeznica samo na nužne potrebe, a istovremeno onemogućiti diverzante u po- 
stavljanju bombi u same vlakove. 

Tijekom 1944. odlučeno je da vojska i redarstvo trebaju strogo pregledati sve vojne i 
građanske osobe, kao i same radnike HDŽ-a, prije ulaska na »željezničko područje« (zgra- 
de, pruge i prostor ispred postaja). Također je trebalo pregledati svaki vlak prije polaska s 
početne postaje, a zatim ga prije ulaska putnika držati zatvorenim. Za vrijeme zračnih uz- 
buna cijelo »željezničko područje« trebalo je isprazniti od građanskih osoba. Sve je to tre- 
balo poduzeti da bi se zaustavile diverzije i podmetanje eksploziva u vlakove, a da su takve 
mjere bile opravdane potvrđuje, na primjer, slučaj eksplozije paklenog stroja u vlaku na 
zagrebačkom Glavnom kolodvoru 16. kolovoza 1944, kada je poginula jedna, a ranjeno 
desetak osoba.*? 

Neki željezničari koji su pristupili partizanima još su uvijek podizali plaću ili hranu na 
koju su kao željezničari imali pravo. Zato je tijekom 1944. odlučeno da se radnicima na 


83_HDA, RDŽ Zg, k. 8, 399/44, k. 19, 759/45; »Zbornik NDH«, 33-34/1942, 14/1944. 


š4 D, Lazić: Organizacija policijsko-obavještajne službe NDH, »Zbornik za istoriju«, Novi Sad, br. 8, 
1973, str. 158-160. 


5*_HDA, RDŽ Zg, k. 8, 339/44, k. 12, 1473/44, k. 14, 1911/44, 2051/44, 2158/44; »Zbornik NDH« br. 
36-37/1942, 1-2/1943, 3/1944. 

teritoriju kojeg kontroliraju partizani ne izdaju plaće i hrana. Kasnije se podobnim radnici- 
ma ipak dozvolilo podizanje plaća. Zbog svega toga vršio se strogi nadzor nad željezničarima 
da ne bi javljali partizanima podatke o kretanju vlakova, a u studenom 1944. zabranjeno 
je radnicima HDŽ-a da putuju u mjesta ugrožena od partizana kako bi se spriječila može- 
bitna suradnja s njima. Kazna za željezničare simpatizere i suradnike NOP-a mogla je biti 
premještanje na drugo radno mjesto, slanje na prisilni boravak u logor ili smrtna kazna.“ 

Da bi se smanjila mogućnost napada na vlakove, vlasti NDH su ponekad pribjegavale 
iseljavanju cijelih naselja koja su se nalazila uz dijelove pruge koji su bili izloženi čestim 
napadima. Tako je u svibnju 1942. vojska NDH iselila pučanstvo iz Blinjskog Kuta i još 
nekih mjesta u blizini Sunje gdje su napadi na vlakove bili posebno česti. Tom prilikom u logo- 
re je, prema ustaškom dokumentu, poslano 210 muškaraca (13 partizana) i 560 žena i djece.“ 

Osim toga, vlastima NDH stajale su na raspolaganje posebne zakonske odredbe, kojima 
su utvrđene mjere odmazde za svaki čin napada ili sabotaže. Ako ne bi bilo moguće kazniti 
počinitelja sabotaže, za nju su mogle biti kažnjene druge osobe koje ju nisu počinile, ali su 
za nju znale, pomagale je, ili one za koje je bilo utvrđeno da su »komunisti«. Tako je, pri- 
mjerice, 6. kolovoza 1944. kao odmazda za napad partizana na putnički vlak obješen že- 
ljeznički dočinovnik Tomo Sekulić, koji je bio uhićen 31. svibnja iste godine, kada je par- 
tizanima pokušao odnijeti neke potrepštine iz jednog skladišta HDŽ-a.“ 

Prema njemačkoj naredbi vojne vlasti NDH otvorile su u ožujku 1943. u Rumi, Osijeku 
i Brodu logore za do sto talaca iz mjesta u čijoj je blizini izvršena diverzija na željezničku 
prugu nad kojima se mogla izvršiti odmazda.“ 


Djelovanje HDZ-a krajem rata 


Zadnjih mjeseci 1944. NDH se našla na izravnoj crti bojišnice što je željezničkom pro- 
metu donijelo nove probleme. Koliko je situacija bila teška svjedoči i molba kojom je u 
prosincu 1944. Sekcija za održavanje pruga Sisak tražila od zagrebačkog Ravnateljstva dr- 
žavnih željeznica da joj se dozvoli evakuacija u Zagreb zbog potpune nesigurnosti i nemo- 
gućnosti djelovanja u samom Sisku.“ Alii tijekom tih mjeseci poduzeti su određeni koraci 
da bi se promet nastavio odvijati. 

Tako je u rujnu 1944. HDŽ opremljen određenim brojem radiopostaja kako bi se sma- 
njila ovisnost o telefonskom i brzojavnom prometu, koji je bio vrlo osjetljiv na diverzije. 
Tim radiopostajama trebale su upravljati povjerljive osobe, a promet na njima trebao je biti 
šifriran.' | 

Posebno je važno bilo držati vezu s novootvorenim crtama bojišnice u Srijemu i Dal- 
maciji. Tako su u kolovozu 1944. u Bihaću i Generalskom Stolu organizirana Odpremna 


86. HDA, RDŽ Zg k. 2, 1534/44, k. 11, 772/44, k. 16 2530/44, k.17 b.b./44, 830/44, 2549/44, 2681/44. 


8! »Zbornik NOR-a«, tom V, knjiga 32, dok. br. 100, tom XII, knjiga 2, dok. br. 86. Za slične akcije 
vojnih snaga NDH u kojima su iseljena i zatim potpuno unišena pojedina naselja vidi navedenu knjigu 
Lj. Bošnjaka, str. 166. 

88 HDA, RDŽ Zg, k. 14, 1968/44; »Zbornik NDH« 31-32/1943; Colić-1973, str. 449. 


8% Građa za historiju Narodnooslobodilačkog pokreta u Slavoniji, knjiga 4, dok. br. 156, Slavonski Brod, 
1965. 


% HDA, RDŽ Zg, k. 17, 2736/44. 
%!_ HDA, RDŽ Zg, k. 14, 2199/44. 

zapovjedničtva oružanih snaga čija je zadaća bila upravljanje obskrbom za oružane snage 
i građanstvo obalnog pojasa (Hrvatsko primorje, Lika i sjeverna Dalmacija). Budući da iz 
Bihaća nije postojala pruga u smjeru Dalmacije, za taj su zadatak mogli služiti samo kami- 
oni. Osim toga, pruga Karlovac — Ogulin bila je u rujnu 1944. sasvim izbačena iz upotrebe, 
pa se može pretpostaviti da se i od Generalskog Stola moglo koristiti samo kamionima. 

U studenome 1944. pri Zapovjedničtvu operativnog područja »Istok«, koje je rukovo- 
dilo cjelokupnom vojnom djelatnošću na srijemskoj bojišnici, djelovao je Povjerenik za 
promet. On je poduzeo više rigoroznih mjera u cilju održanja rada željeznica (npr. cjelod- 
nevni rad željezničkih radnika i prijetnja izvođenja pred ratni sud za svaki namjerni propust 
u obavljanju poslova). General Gustović, zapovjednik Operativnog područja »Istok«, težio 
je evakuirati iz istočnog dijela NDH što više hrane i svo ostalo potrebno tvorivo, ali su ga 
u tome ometale česte diverzije na pruzi između Zagreba i istočne Slavonije (transporti iz 
Zagreba za Slavoniju se nisu mogli poslati ni preko Mađarske zbog uništene pruge kod 
Krapine), nedostatak transportnih vagona (koje su koristili prognanici za stanovanje) i ne- 
organiziran istovar tvoriva u Zagrebu. U prosincu 1944, na više željezničkih postaja ili 1 
cijelih odsječaka pruge Zagreb — istočna Slavonija postavljeno je više privremenih želje- 
zničkih povjerenika, uglavnom ustaških časnika, da bi se uspostavio nadzor nad prometom 
i željezničkim službenicima na tom vitalnom prometnom pravcu.? 

Krajem 1944. i početkom 1945, njemačke 1 ustaško-domobranske snage započele su s 
uništavanjem ili skidanjem nekih pruga. Također su započeli s pripremama za miniranje 
željezničkih mostova. 


Zaključak 


U ovom radu je jednim dijelom prikazano djelovanje Hrvatskih državnih željeznica u 

NDBH, kao i sigurnosni problemi s kojima su se željeznice u to ratno vrijeme susretale. 

Spomenut je podatak da je krajem 1941. cijela jedna polovica ukupnih vojnih snaga 
NDH korištena samo za osiguravanje pruga. Kasnije su ustrojene i posebne postrojbe čija 
je glavna zadaća bila upravo osiguravanje pruga. Nijemci su osnovali posebni stožer čiji 
je jedini zadatak bio štititi pruge, a vidjeli smo da su i Talijani odvajali velike snage za istu 
namjenu. Osim vojnih, poduzete su i opsežne redarstvene mjere. Ipak, isto je tako vidljivo 
da sve to nije moglo zaustaviti najrazličitije vrste napada na željeznički promet koji je, uz 
velike štete, bio često prekidan. Možemo zaključiti, dakle, da se željeznički promet, uspr- 
kos vidljivim naporima ustaških vlasti i njezinih saveznika, nije mogao normalno odvijati. 
To je samo dodatno pogoršalo gospodarsko i prometno, kao i stanje opće sigurnosti u 
NDH. Sve to ukazuje i na veliku snagu antifašističkog pokreta koji je djelovao na području 
NDH. 

Vojne postrojbe NDH, kao i Hrvatske državne željeznice, bile su na lokalnoj razini 
donekle samostalne, ali na višim razinama potpuno podvrgnute njemačkim i talijanskim 
interesima. 


HDA, MPJR, k. 208, T-2253/44, T-2284/44, T-2285/44, T-2365/44, T-2381/44; RDŽ Zg, k. 14, 2041/ 
44, k. 15, 2283, k. 17, 2551/44, 2555/44. Već krajem 1943. bila je sasvim prekinuta pruga Karlovac — 
Rijeka (vidi bilješku 35). U rujnu 1944. pruga Zagreb — Zemun bila je izvan upotrebe 21 dan, a u istom 
mjesecu je sasvim izbačena iz upotrebe pruga Karlovac — Ogulin (vidi Lj. Bošnjak, str. 269 1 270). 


* HDA, k. 17, 2533/44, k. 18, 67/45, k. 19, 667/45. 

Summary 


Railway traffic and its security in the 
Independent Stat Croatia (ISC) 1941-1945. 


During the World War II railroads were the mošt important means of communication 
in the ISC. Antifascist (Tito*'s partisan) forces were well aware of this, and one of their stra- 
tegic objectives was to disrupt railway traffic as much as possible. Partisan attacks on ra- 
ilway installations were numerous and effective, which forced the ISC to establish special 
army and ustasha militia railway security troops. Office of the secretary for railway secu- 
rity was established within the ISC ministry of the interior (police). German and Italian tro- 
ops in the ISC also paid a great deal of attention to the railway security. 

Despite those elaborate measures partisan attacks continued, and only the most impor- 
tant railway lines were kept open, although with great difficulties and heavy losses. 

